Koordinate: 47° 07′ 41" SGŠ, 8° 44′ 35" IGD

**Einsiedeln** (fonetski **Ajnzideln**) je grad u središnjoj Švajcarskoj. Einsiedeln je treći po veličini i važnosti grad u okviru kantona Schwyz.

Einsiedeln je u Švajcarskoj poznat kao najvažnije hodočasničko mesto za rimokatolike, čuveno istoimenom manastiru Einsiedeln sa kipom crne bogorodice.

Prirodne odlike
---------------

Einsiedeln se nalazi u središnjem delu Švajcarske. Od najbližeg većeg grada, Züricha grad je udaljen 40 km južno.

**Reljef**: Einsiedeln se nalazi u omanjoj dolini uz Zilsko jezero, na oko 880 metara nadmorske visine. Zapadno i istočno od grada izdižu se planine iz lanca Alpa.

**Klima**: Klima u Einsiedeln je umereno kontinentalna sa oštrijim crtama zbog znatne nadmorske visine.

**Vode**: Kroz Einsiedeln ne protiče nijedan značajniji vodotok, ali je veoma blizu grada Zilsko jezero.

Istorija
--------

Slika manastira Einsiedelna sa početka 20. veka
Područje Einsiedelna je bilo naseljeno još u vreme praistorije i Starog Rima, ali nije imalo veliki značaj.

Začetak današnjeg grada je malenoj isposnici sa kipom crne bogorodice, koju je ovde doneo sveti Majnrad, monah-isposnik 835. godine. Ova isposnica je uskoro postala mesto hodočašća. 934. godine tu je osnovan danas veoma čuven manastir, a potom i naselje (1073. g.). Već oko 1250. godine naselje dobija crte grada. Naselje od početka nalazilo u okviru malog vojvodstva Schwyz. Ovo vojvodstvo je sa još nekoliko sličnih državica obrazovala 1291. g. Švajcarsku konfederaciju. 

U 19. veku je započet snažan razvoj grada i njegovog područja, što traje do dan-danas. On je mahom zasnovan na važnosti i poseti manastiru.

Stanovništvo
------------

2008. godine Einsiedeln je imao preko 14.000 stanovnika, što je za 50% više nego pre jednog veka. Od toga 13,4% su strani državljani.

**Jezik**: Švajcarski Nemci čine tradicionalno stanovništvo grada i nemački jezik je zvanični u gradu i kantonu. Međutim, gradsko stanovništvo je tokom proteklih nekoliko decenija postalo veoma šaroliko, pa se na ulicama Einsiedelna čuju brojni drugi jezici. Tako danas nemački jezik materinji za 92,3% stanovništva, a najznačajniji manjinski jezici su srpskohrvatski (1,9%) i albanski jezik (1,4%).

**Veroispovest**: Mesni Nemci su od davnina rimokatolici. Međutim, poslednjih decenija u gradu se znatno povećao udeo drugih vera. Današnji verski sastav grada je: rimokatolici 77,9%, protestanti 9,8%, a potom slede ateisti, muslimani, pravoslavci.

Galerija slika
--------------

* Središnji trg u EinsiedelnuSredišnji trg u Einsiedelnu
* obližnje zilsko jezeroobližnje zilsko jezero
* Gradski festivalGradski festival
* Manastir Einsiedeln danasManastir Einsiedeln danas

Vanjske veze
------------

***Einsiedeln*** na Wikimedijinoj ostavi

* www.einsiedeln.ch Zvanična stranica grada Einsiedelna

| * p
* r
* u
Gradovi u Švajcarskoj |
| --- |
| Više od 100 hilj. stanovnika | **Zürich** †  • **Ženeva** †  • **Basel** †  • **Bern** ††  • **Lausanne** † |
| Između 50 i 100 hilj. stanovnika | **Winterthur**  • **Luzern** †  • **St. Gallen** †  • **Lugano**  • **Biel/Bienne** |
| Između 20 i 50 hilj. stanovnika | **Thun**  • **La Chaux-de-Fonds**  • **Fribourg** †  • **Schaffhausen** †  • **Chur** †  • **Neuchâtel** †  • **Uster**  • **Sion** †  • **Rapperswil-Jona**  • **Yverdon-les-Bains**  • **Zug** †  • **Montreux**  • **Frauenfeld** †  • **Wetzikon** |
| Sedišta švajcarskih kantona | **Altdorf**  • **Appenzell**  • **Aarau**  • **Basel**  • **Bellinzona**  • **Bern**  • **Glarus**  • **Delémont**  • **Ženeva**  • **Sarnen**  • **Solothurn**  • **Chur**  • **Liestal**  • **Lausanne**  • **Luzern**  • **Neuchâtel**  • **St. Gallen**  • **Sion**  • **Frauenfeld]**  • **Fribourg**  • **Herisau**  • **Zürich**  • **Zug**  • **Schaffhausen**  • **Schwyz**  • **Stans** |
| †† Glavni grad države,. .. † Sedišta švajcarskih kantona,. .. naselja sa više od 20 hilj. st. koja su predgrađa većih gradova nisu unešena |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 133725232
* GND: 4013932-3
* BNF: cb12336318x (podaci)
* HDS: 000710
* NKC: ge114328

 |